Document ID: 32004R1732

KOMISIJOS REGLAMENTAS (EB) Nr. 1732/2004
2004 m. spalio 5 d.
nustatantis galutinius eksporto grąžinamųjų išmokų tarifus ir paraiškų išduoti B eksporto licencijas patenkinimo procentą vaisių ir daržovių sektoriuje (pomidorai, apelsinai, valgomosios vynuogės, obuoliai ir persikai)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. spalio 28 d. Tarybos reglamentą (EB) Nr. 2200/96 dėl vaisių ir daržovių rinkos bendro organizavimo (1),
atsižvelgdama į 2001 m. spalio 8 d. Komisijos reglamentą (EB) Nr. 1961/2001, nustatantį išsamias Tarybos reglamento (EB) Nr. 2200/96 dėl eksporto grąžinamųjų išmokų už vaisius ir daržoves įgyvendinimo taisykles (2), ypač į jo 6 straipsnio 7 dalį,
kadangi:
(1)
Komisijos reglamentas (EB) Nr. 1153/2004 (3) nustatė orientacinius kiekius, kuriems gali būti išduotos B eksporto licencijos.
(2)
Pomidorų, apelsinų, valgomųjų vynuogių, obuolių ir persikų B eksporto licencijoms, kurių paraiškos pateiktos nuo 2004 m. liepos 1 d. iki rugsėjo 16 d., galutinius grąžinamųjų išmokų tarifus reikia paskirti tokius, kokie buvo orientaciniai tarifai, ir nustatyti licencijų išdavimo procentą nuo prašomų kiekių,
PRIĖMĖ ŠĮ REGLAMENTĄ:
1 straipsnis
Paraiškų išduoti B eksporto licencijas, pateiktų pagal Reglamento (EB) Nr. 1153/2004 1 straipsnį tarp 2004 m. liepos 1 d. ir rugsėjo 16 d., patenkinimo procentas ir taikomi eksporto grąžinamųjų išmokų tarifai nustatomi šio reglamento priede.
2 straipsnis
Šis reglamentas įsigalioja 2004 m. spalio 6 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. spalio 5 d.

Labels: 3
17